Negejarige kindergenie vang al sy eerste graad | Maroela Media
Laurent Simons (Foto: Laurent_Simons/Instagram)
'n Negejarige seun sal aan die einde van die jaar die jongste gegradueerde ooit word, en die wêreld se topuniversiteite is gretig om hom te werf.
Laurent Simons het 'n IK van 145 en sal in Desember by die Eindhoven- Universiteit van Tegnologie sy graad vang in elektriese ingenieurswese.
Laurent is half-Nederlands en half-Belgies en woon in Amsterdam. "Ek wil graag na Kalifornië toe gaan, die weer is lekker daar," het hy aan die Telegraph gesê oor sy planne om sy PhD-graad te doen.
Alexander (37), 'n tandarts in België, reken egter dat Oxford waarskynlik sy seun anders sal kan oortuig. "Oxford en Cambridge is ook topuniversiteit en dit is natuurlik baie meer gerieflik vir ons," het hy gesê.
Laurent se ouers en grootouers sal om die beurt by hom woon as hy besluit om in die VSA te gaan studeer.
Professore van Amerika se topuniversiteite het reeds huiswerk vir Laurent gestuur ná hulle informele onderhoude oor Skype met hom gevoer het.
Een van Laurent se mentors, 'n Switserse professor in wiskunde, het ook aan Oxford studeer. John Wilkes het gesê dit was 'n vreugde om Laurent se leermeester te wees. "Hy was baie gebalanseerd. Hy kon in enige oomblik 'n kind en 'n volwasse wees. Ek het hom geleer toe hy ses jaar oud was, en toe het ons reeds wiskunde gedoen wat op 16-jariges se vlak is."
Laurent het in Maart met sy universiteitstudies begin en is, ná net nege maande, byna klaar met die driejaargraad. Hy het groot planne om eendag kunsmatige organe te vervaardig en wil graag spesialiseer in robotika.
Die vorige jongste gegradueerde was Michael Kearney, wat in 1994 as 10-jarige aan die Universiteit van Alabama graad gevang het.
Volg Laurent op sy Instagram-rekening
Lees ook: CNN, University Herald, NY Daily News
Die Michael Kearny wat as 10 jarige graad gevang het aan die Universiteit van Alabama in 1994 –
Wat het hy nou al bereik in die 25 jaar tot nou in 2019 in sy studie rigting?
Verskaf meer inligting oor sy behalings en prestasies na die teoretiese graad vang prestasie – dit is tog mos hoekom mense aan univesrsiteite studeer, nl. om hulself te bekwaam om meer suksesvol in die lewe te kan wees, of hoe?
Google Kearney – Doktorsgraad in Chemie op 22. Hulle sê nie wat hy sedertdien gedoen het nie. Die vermoe om te studeer en om toe te pas is nie dieselfde ding nie. Dit is baie bekend dat daar baie suksesvolle mense was wat nie met die akademie die mas kon opkom nie – en omgekeerd. Ek dink die prestasies van die jongmense is in elk geval uitstekend.
Wel, ek tuisskool my kinders. Oudste twee is 28 en 25 en die jongeres wat nog skool, is 17 en 15 … My 23ste jaar van tuisskool is so te sê agter die rug. Daar is voordele daaraan as jou kind sy skoolloopbaan op 8-jarige ouderdom afhandel … Ek sou dan 10 kinders wou gehad het! ????
12 jaar op skool is tydmors. Dit verskaf net werk vir onderwysers wat dink hulle weet als, maar eintlik voeter hulle kinders op. Net 'n geldmaak storie.
Haai….as ons net soe paar van die outjies in beheer van Eskom en SAA gehad het!! Haai….as ons net soe paar paddas in beheer van Eskom en SAA gehad het!! Haai….as ons….